ملکی،انتظامی معاملات میں حکام وقت دوسرے غیر ذمہ دار اشخاص کے مقابلہ میں نسبتاً بہتر اور صائب رائے قائم کرسکتے ہیں؛چنانچہ آج تمام مہذب حکومتوں میں عمال و حکام کی ایک مجلس شوریٰ ہوتی ہے ، حضرت عثمان بن عفان رضی اللہ عنہ نے تیرہ سوبرس پہلے اس ضرورت کو محسوس کرکے عمال کی ایک مجلس شوریٰ ترتیب دی تھی ، اس مجلس کے ارکان سے عموماً تحریری رائیں طلب کی جاتی تھیں ، کوفہ میں پہلے پہلے جب فتنہ و فساد کی ابتدا ہوئی تو اس کی بیخ کنی کے متعلق تحریر ہی کے ذریعہ سے رائیں طلب کی گئی تھیں کبھی کبھی دار الخلافہ میں باقاعدہ جلسے بھی ہوتے تھے چنانچہ 34ھ میں اصلاحات ملک پر غور کرنے کے لیے جو جلسہ ہوا تھا ، اس میں تمام اہل الرائے اور اکثر عمال شریک تھے ۔
Entity: کوفہ — Type: /location/city, /location